text: Зам.-министър Цветан Димитров участва в среща с министрите на земеделието от Вишеградската група - Agro-CONSULTANT.net
  Зам.-министър Цветан Димитров участва в среща с министрите на земеделието от Вишеградската група
  Публикувана на Събота, 27 Януари 2018 08:43
  Актуални агро новини.Зам.-министър Цветан Димитров участва в среща с министрите на земеделието от Вишеградската група.
  Заместник-министърът на земеделието, храните и горите д-р Цветан Димитров взе участие в срещата на министрите на земеделието на страните от Вишеградската група и Хърватия, България, Румъния и Словения, която се проведе на 25 януари 2018 г. в Будапеща , Унгария.
  По време на срещата комисарят по земеделие и развитие на селските райони Фил Хоган представи кратка информация относно визията на ЕК за бъдещата ОСП след 2020. По думите му, Съобщението на ЕК относно "Бъдещето на прехраната и селското стопанство" има за цел да стимулира серия от дебати, които ще дадат по-ясно послание на Комисията относно нагласите на държавите членки.
  Димитров посочи, че бъдещето на ОСП след 2020 г. е основен приоритет на Българското председателство в областта на земеделието. "В качеството си на председател на съвета на ЕС ще работим за отправяне на силно послание към европейските институции относно значимостта на ОСП за всички европейски граждани и нейната безспорна добавена стойност", заяви той.
  По време на срещата страните изразиха подкрепата си за една силна и адекватно финансирана ОСП и подчертаха необходимостта от осигуряване на плавен, прозрачен и ефективен преход към новите правила на ОСП след 2020 г.
  Tags: Зам.-министър Цветан Димитров участва в среща с министрите на земеделието от Вишеградската група